《送洪右史赴召三首》
宋代·喻良能

胸蟠补衮五色丝，笔驱波涛三峡词。
上追班马真辈行，下视燕许如儿嬉。
拙工废绳那足道，巧匠缩手今当施。
前途着鞭政须急，玉堂独步非公谁。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。